જો ઘર આટલો મહત્વનો હોય, તો પછી આપણાં બૉલીવુડ સ્ટાર્સ પણ કદાચ પોતાના ઘરને તમામ અનુકૂળતાઓ અને સુવિધાઓથી સભર બનાવવામાં કોઈ કચાસ કઈ રીતે મુકે? અમિતાભ બચ્ચન હોય કે શાહરુખ ખાન હોય, સામાન્ય માણસની જેમ બૉલીવુડ સેલિબ્રિટીઓને પણ પોતાના ઘરે જ રાહત અને શાંતિ મળતી હોય છે. એને જ તો ઘર કહેવાય છે કે જ્યાં માણસને શાંતિ મળે છે. માણસ પરિવર્તન માટે અને તેના નાામે ભલે બે દિવસ કે આઠ દિવસના પ્રવાસે જાય. હોંશે હોંશે પ્રવાસે જાય, પણ જે દિવસે ઘરે પાછો ફરે કે તરત જ મોઢામાંથી નિકળે - હાશ! ઘેર આવી ગયાં પાછા.